તા.૧૮/૦૫/૨૦૧૮,ગુરૂવાર ના રોજ ઔદ્યોગિક તાલીમ સંસ્થા અમીરગઢ ખાતે આરોગ્ય શાખા,જિલ્લા પંચાયત,પાલનપુર દ્વારા રાષ્ટ્રીય તમાકુ નિયંત્રણ કાર્યક્રમ આયોજીત થયો હતો. આ કાર્યક્રમમાં તાલીમાર્થીઓને તમાકુ ના પ્રકાર તેનાથી થતા નુકસાન વિશે જાણકારી આપવામાં આવી હતી તથા પોસ્ટર પ્રદર્શન,પેમ્પ્લેટ વિતરણ તથા ફિલ્મ દ્વારા તમાકુનું સેવન કરવાથી કેવા પ્રકારના રોગો,કેટલા પ્રકારના કેન્સર તથા તમાકુ નિયંત્રણ કાયદા અંગે વિસ્તૃત માર્ગદર્શન આપવામાં આવ્યું હતું. માર્ગદર્શન બાદ આ વિષય અંગેની એક નિબંધ સ્પર્ધા યોજવામાં આવી હતી જેમાં પ્રથમ ૦૩ નંબરને ઇનામ આપવામાં આવ્યું હતું અને અન્ય તાલીમાર્થીઓને આશ્વાસક ઇનામ આપવામાં આવ્યું હતું.